РЕШЕНИЕ НА ЕВРОПЕЙСКИЯ СЪВЕТ
от 24 юни 2011 година
за назначаване на председателя на Европейската централна банка
(2011/386/ЕС)
ЕВРОПЕЙСКИЯТ СЪВЕТ,
като взе предвид Договора за функционирането на Европейския съюз, и по-специално член 283, параграф 2 от него,
като взе предвид Протокола за устава на Европейската система на централните банки и на Европейската централна банка, и по-специално член 11.2 от него,
като взе предвид препоръката на Съвета на Европейския съюз (1),
като взе предвид становището на Европейския парламент (2),
като взе предвид становището на Управителния съвет на Европейската централна банка (3),
като има предвид, че:
(1)
Мандатът на председателя на Европейската централна банка, г-н Jean-Claude TRICHET, назначен с решение от 16 октомври 2003 г. (4), изтича на 31 октомври 2011 г. и поради това е необходимо да се назначи нов председател на Европейската централна банка.
(2)
Европейският съвет иска да назначи г-н Mario DRAGHI, който според него отговаря на всички изисквания, изложени в член 283, параграф 2 от Договора,
ПРИЕ НАСТОЯЩОТО РЕШЕНИЕ:
Член 1
Г-н Mario DRAGHI се назначава за председател на Европейската централна банка с осемгодишен мандат, считано от 1 ноември 2011 г.
Член 2
Настоящото решение се публикува в Официален вестник на Европейския съюз.
Член 3
Настоящото решение влиза в сила в деня на приемането му.
Съставено в Брюксел на 24 юни 2011 година.